מבצע ניתוח מקומי

מבצע ניתוח מקומי היה מבצע צבאי רחב-היקף של צה"ל שכלל השתלטות מחדש על בית החולים שיפא בעזה למשך שבועיים, מ-18 במרץ עד 1 באפריל 2024, במסגרת הלחימה ברצועת עזה במלחמת חרבות ברזל. בית החולים נכבש לראשונה ב-15 בנובמבר 2023, אך לאחר שצה"ל נסוג ממנו, הוא חזר לשמש את מחבלי החמאס וגא"פ למטרות טרור. צה"ל הכריז על מבצע "ניתוח מקומי", שמטרתו לכבוש בשנית את בית החולים ולטהרו ממחבלים ותשתיות טרור. במסגרת המבצע נהרגו כ-200 מחבלים, נעצרו יותר מ-500 מחבלים מזוהי חמאס או גא"פ ונגרם הרס רב למתקני בית החולים. לאחר המבצע, רשויות בעזה דיווחו על כ-400 הרוגים באזור. פשיטה זו היא אחת הפעולות הגדולות של צה"ל בתמרון הקרקעי בעזה. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות הטבח פתחה ישראל במלחמת חרבות ברזל למיטוט שלטון חמאס ברצועת עזה. במסגרת התמרון הקרקעי ברצועה פשטו כוחות צה"ל על בתי חולים, בהם הוסלקו תשתיות טרור בחסות החולים והצוות הרפואי. אחד מבתי החולים המרכזיים אליהם פשטו הכוחות היה בית החולים שיפא. ערך מורחב – קרב עזה (2023) ב-15 בנובמבר לפנות בוקר, צה"ל החל להיכנס למתחם הרפואי של בית החולים שיפא ופעל בצורה ממוקדת כדי לסרוק את המקום ולאתר חטופים. בטרם כניסת הכוחות, פתח צה"ל ציר מעבר לפינוי בית החולים מחולים וחוסים. הכוחות נכנסו לבית החולים ובכניסה למקום התפתח קרב יריות שבו נהרגו מספר מחבלי חמאס. ב-16 בנובמבר בבוקר לוחמי גדוד 603 איתרו בסמוך לבית החולים את גופת אחת החטופות, יהודית וייס, שנחטפה מבארי במהלך הטבח בקיבוץ. ב-19 בנובמבר כוחות צה"ל בפיקוד אוגדה 36 ובהשתתפות כוחות מיוחדים מיחידות שלדג, יהל"ם ועוקץ, חשפו בהכוונת שירות הביטחון הכללי ואגף המודיעין תוואי מנהרת טרור באורך של כ-55 מטרים ובעומק של כ-10 מטרים מתחת לבית החולים שיפא. ב-23 בנובמבר נעצר מנהל בית החולים והועבר לתחקור בשב"כ לאחר שנחשפו עדויות לכך שבית החולים תחת ניהולו שימש כמפקדה הראשית של חמאס וכן שימש לפעילות טרור, ובכלל זאת רצח החטופה נועה מרציאנו בתוך בית החולים. לאחר כיבוש בית החולים שיפא וטיהורו, נטשו כוחות צה"ל את המקום. בחודשים שלאחר הנסיגה חזרו מאות מחבלי חמאס וגא"פ להתבצר בבית החולים, ולהקים בו תשתית טרור מחדש. עדי ראייה סיפרו לרשת CNN שבאמצע חודש מרץ הגיעו לבית החולים מאות מחבלים, חלקם חמושים, והתמקמו במקום עם בני משפחותיהם. בעקבות זאת הוחלט בצה"ל לכבוש את המתחם מחדש. הפריצה לשטח בית החולים וכיתורו התבצעו בהפתעה וארכו דקות ספורות. כתוצאה מכך, מאות המחבלים ששהו במקום נלכדו במתחם ולא הצליחו להימלט ממנו גם בימים שלאחר מכן. לפנות בוקר 18 במרץ 2024 החל מבצע "ניתוח מקומי" בו פשטו כוחות מיוחדים של צה"ל ושירות הביטחון הכללי, שכללו את שייטת 13 ויחידה 504 של אמ"ן, על בית החולים שיפא. זאת לאחר שהתקבל מודיעין לפיו חמאס הקים מפקדה בבית החולים והשתמש בו לצורכי טרור. כוחות של אוגדה 162, בהובלת צק"ח 401, הכולל גדודים של חטיבת הנח"ל וחטיבת גבעתי, כיתרו את המתחם. במהלך הפעילות התנהלו חילופי אש כבדים במתחם בו שהו אלפי עקורים, בהם נהרגו שני חיילים. מקורות פלסטיניים דיווחו על 400 הרוגים בבית החולים. לפי צה"ל נהרגו בפעולה כ-200 מחבלים, ונעצרו מעל 900 חשודים, מהם מעל 500 מחבלים, בהם מפקדים בכירים בגדודי עז א-דין אל-קסאם ובפלוגות אל-קודס. בסריקות נמצאו בבית החולים אמל"ח רב, שהוסתר בין ציוד רפואי, חולים וחוסים, וכן כספי טרור בשווי העולה על 11 מיליון ש"ח. בנוסף תפסו כוחות צה"ל והשב"כ בבית החולים חומר מודיעיני רב ואיכותי. במהלך הפעילות הלוחמים הפרידו בין החולים והחוסים לבין המחבלים והכניסו סיוע הומניטרי לבית החולים, כולל מי שתייה, מזון, ציוד רפואי וגנרטור. לאחר מעצר המחבלים, עוד טרם העברתם לחקירה מעמיקה בישראל, צוות של חוקרי שב"כ חקרו כבר בבית החולים את העצורים, והמידע שהפיקו מהחקירה שימש לתקיפות וסיכולים ממוקדים שביצעו כוחות צה"ל לאחר מכן. בבוקר 1 באפריל כוחות צה"ל עזבו את בית החולים וסביבתו. בבית החולים נגרם הרס רב. לדברי דובר צה"ל את רוב ההרס גרמו המחבלים שהפעילו מטעני חבלה בתוך המחלקות. מאות מחבלים מארגוני הטרור חמאס וגא"פ נהרגו בקרבות, בהם בכירים. מאות נוספות של מחבלים נעצרו ובחקירותיהם מסרו מידע מודיעיני. כ-3700 עזתים עזבו את המקום ועברו לדרום הרצועה. במהלך המבצע עצרו כוחות צה"ל יותר מ-500 פעילים של ארגוני חמאס והג'יהאד האסלאמי הפלסטיני, וחיסלו כ-200 מחבלים. מחבל חמוש שנהרג במבצע ניתוח מקומי בבית החולים שיפא מחבל חמוש שנהרג במבצע ניתוח מקומי בבית החולים שיפא class=notpageimage|הצגה ראאד ת'אבת - ראש חיל האספקה וכוח האדם של הזרוע הצבאית של החמאס. פאא'ק מבחוח - ראש מנהלת המבצעים בביטחון הפנים של חמאס. מוחמד חליל זקזוק – סגן אחראי הירי תלול מסלול בעיר עזה בארגון חמאס. פאדי דיוכ – פעיל בכיר במודיעין הצבאי של ארגון הטרור חמאס, אחד מן המבצעים של הפיגוע באדורה שבשנת 2002, בו נרצחו ארבעה ונפצעו שבעה בני אדם. משוחרר עסקת שליט. זכריה נג'יב – פעיל בכיר במטה הגדה של ארגון הטרור חמאס, מקשר בין הגדה לרצועת עזה באכוונת פיגועים, היה מעורב בחטיפת החייל נחשון וקסמן ושוחרר במסגרת עסקת שליט. בכירים במטה הגדה המערבית של חמאס: עמר עצידה, ראש ועדת שכם, האחראי על פעילות טרור של חמאס בגזרה. מחמוד קוואסמה ממתכנני ומממני חטיפת שלושת הנערים ב-2014. חמדאללה חסן עלי, אחראי אזור קלקיליה. שדרת הפיקוד פלוגות אל-קודס, הזרוע הצבאית של הג'יאהד האיסלמי בצפון הרצועה: מחמד ג'נדיה – מפקד גדוד שג'אעייה וסגן מפקד החטיבה הצפונית של הארגון. סמיר זיאד עבד אבו עודה – מפקד גזרת שאטי ביחידה הרקטית. אחמד סמארה – אחראי המנהור ותשתיות התת-קרקע בצפון הרצועה. האשם מוחמד חסן בטש – אחראי תיק הכספים של חטיבת העיר עזה. בכר ג'עברי − סייען של ראש מרחב צפון. מוסא אלעימאוי − סגן מפקד גזרת סברה. חואסם סלאמה׳ – אחראי תיק התצפיות בחטיבת עזה ואסם סלאמה׳ – אחראי מערך ההסברה הקרבית בעזה. ח'אלד אל-בטש - ממנהיגי הג'יהאד האסלאמי. טארק סלמי אבו שלוף - דובר הלשכה המדינית של הגא״פ ברצועה רדואן יונס כמאל טאפש – אחראי מדור החריטה במערך ייצור אמצעי לחימה של הגא"פ. בכירי משטרת חמאס: בכר אחמד בכר קניטה – ראש מדור במנהלת הביטחון והאבטחה של החמאס. אברהים תמראז − אחראי פעילות המשטרה במחוז עזה. מהדי אבו חסנין − ראש ביטחון הפנים במחוז עזה. השאם צרצור − ראש ועדות החירום במחוז מזרח עזה. דיאב אלתתר − בכיר בוועדות החירום במחוז מזרח עזה. מחמוד נאהצ' עג'ור − ראש ועדת הפסיקה. אשרף אברהים סמור − סגן ראש מחלקת הידיעות במודיעין הצבאי של חמאס. אסאמה תופיק אלט'אט'א − אחראי ירי תלול מסלול בגדוד שג'אעייה. חסן עכי − סגן מפקד היחידה הרקטית המיוחדת. מוחמד שמאלי − אחראי כספי הארגון. המבצע הוגדר על ידי דובר צה"ל כ"אחד המבצעים המוצלחים ביותר מאז תחילת המלחמה". בהצהרה לתקשורת בערב 21 במרץ 2024, אמר דובר צה"ל כי במבצע בשיפא נתפס ריכוז המחבלים הגדול ביותר מתחילת המלחמה, בהם "בכירים חשובים מאד" בארגון הטרור חמאס ובשדרת הפיקוד של הג'יהאד האסלאמי. גם הרמטכ"ל הרצי הלוי אמר שהמבצע השיג את המטרה שלו ברמה מאוד גבוהה, בהישג התודעתי שגם בית חולים אינו מקום מוגן למחבלים, ובכמות המחבלים העצורים וההרוגים. ב-21 במרץ פרסם דובר צה"ל גלריית תמונות של חלק מ-358 העצורים עד לאותה עת. בין תמונות העצורים היה ראאד סעד, ראש אגף המבצעים של חמאס, אך דובר צה"ל פרסם מאוחר יותר כי מדובר בטעות. גם גורם בחמאס הצהיר בפני כתבי העיתון הלבנוני אל-אח'באר שהם ספגו מכה מודיעינית שאילצה אותם לשנות תוכניות, ושבכירים רבים נעצרו. מספר ימים לאחר פתיחת המבצע העיתונאית ג'מילה אלהסי טענה כי חיילי צה"ל אונסים נשים פלסטיניות בשטח בית החולים. ערוץ אל-ג'זירה הפיץ את טענותיה של אלהסי. דובר צה"ל בערבית, אביחי אדרעי, הכחיש את הדברים ואמר כי זהו "שקר ללא כל ביסוס", וטען כי זה ניסיון של חמאס להסיט את דעת הקהל מכישלונה הצבאי במערכה. עלילת הדם הובילה לכך שתושבים ברחו מצפון הרצועה כי פחדו להאנס, מה שהוביל לכך שחמאס הכחיש את המקרה, ובהמשך גם המנהל לשעבר של ערוץ אל-ג'זירה, יאסר אבו הילאלה, הבהיר כי סיפור אונס שיוחס לחיילי צה"ל בבית החולים שיפא בדוי, וכי "האישה שסיפרה את הסיפור השקרי, עשתה זאת על מנת 'לעורר להט'". תשתית הטרור בתוך האוכלוסייה האזרחית בעזה מדיה וקבצים בנושא מבצע ניתוח מקומי בוויקישיתוף יואב זיתון, עינב חלבי, פשיטה לילית דרמטית על שיפא, וחילופי אש: "מודיעין מדויק שבכירי חמאס במרחב", באתר ynet, 18 במרץ 2024 אריה יואלי, ‏הפשיטה המוצלחת ביותר: בתוך רבע שעה השייטת כיתרה את מתחם שיפאא, באתר "סרוגים", 1 באפריל 2024 ניר דבורי, ‏התחבולה של צה"ל והמודיעין האיכותי שהושג: מאחורי המבצע בבית החולים שיפא, באתר ‏מאקו‏, 1 באפריל 2024 140 מחבלים חוסלו בבית החולים שיפא; תמונות דרמטיות מח'אן יונס, סרטון בערוץ "כאן חדשות", באתר יוטיוב (אורך: 03:35), 22 במרץ 2024 אמיר בוחבוט‏, "בלעו את הפיתיון - וחטפו אגרוף לפנים": הסודות של המבצע הגדול בבית החולים שיפא, באתר וואלה, 6 באפריל 2024 עדכונים ותיעודים באתר צה"ל: המבצע הממוקד לסיכול טרור בביה"ח שיפאא', באתר צה"ל, 19 במרץ 2024 צה"ל ושב"כ ממשיכים את המבצע המיוחד בשיפאא' - ומעמיקים את הפגיעה, באתר צה"ל, 21 במרץ 2024 צפו בעדכון דובר צה"ל, באתר צה"ל, 21 במרץ 2024 "מרגמות ב-MRI ורימונים במחלקת יולדות": תיעוד מפעילות סיירת נח"ל בלחימה הממוקדת בבי"ח שיפאא', באתר צה"ל, 25 במרץ 2024 "שיפאא' או בתי ספר, הם המקלט שלנו": תיעוד מחקירות 504 של מחבלים חושף את פעילות הטרור בביה"ח, באתר צה"ל, 26 במרץ 2024 תיעוד מפעילות סיירת נח"ל במחלקת היולדות בבי"ח שיפאא', באתר צה"ל, 31 במרץ 2024 המבצע בבי"ח שיפאא' - הושלם, באתר צה"ל, 1 באפריל 2024 עדכון דובר צה"ל - 01.04, ערב, סרטון בערוץ "עדכוני צה"ל", באתר יוטיוב (אורך: 05:06), 1 באפריל 2024 עדכון דובר צה"ל, באתר צה"ל, 26 במרץ 2024, צה"ל: כ-200 מחבלים חוסלו במרחב בית החולים שיפא בעזה, באתר ynet, 28 במרץ 2024. Israeli troops exit Gaza's Shifa Hospital, leaving rubble and bodies, רויטרס, ‏1.4.2024 Over 400 bodies of slain Palestinians recovered in Gaza City and Khan Yunis, וואפא, ‏9.4.2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) קרבות התנהלו בכניסה לביה"ח שיפא, מחבלים חוסלו; דיווח: חיילים מתשאלים אנשים במתחם, באתר וואלה, 14 בנובמבר 2023 ניר דבורי, ‏צה"ל: אותרה בעזה גופתה של החטופה יהודית וייס, באתר ‏מאקו‏, 16 בנובמבר 2023, יואב זיתון, מתן צורי, צה"ל איתר בעזה את גופתה של החטופה יהודית וייס, באתר ynet, 16 בנובמבר 2023 נחשפה מנהרת טרור מתחת לבית החולים שיפאא' - תיעוד מבפנים, באתר צה"ל, 19 בנובמבר 2023 יואב זיתון, מנהרה תת-קרקעית, חדר פיקוד של חמאס ואמל"ח במחלקת הלב: תיעוד הגילויים החדשים בשיפא, באתר ynet, 19 בנובמבר 2023 עינב חלבי, יואב זיתון, צה"ל עצר את מנהל בית החולים שיפא בעזה, באתר ynet, 23 בנובמבר 2023. Nadeen Ebrahim, Sana Noor Haq, Khader Al Za'anoun, Abeer Salman, Why Israeli forces are raiding Gaza’s Al-Shifa hospital – again, CNN, ‏2024-03-28 (באנגלית) לילך שובל, הכוחות השתלטו בתוך דקות, 650 מחבלים נעצרו: פרטים חדשים מהמבצע בשיפא, באתר ישראל היום, 21 במרץ 2024. המבצע הממוקד לסיכול טרור בביה"ח שיפאא', באתר צה"ל, 18 במרץ 2024, צה"ל ושב"כ ממשיכים את המבצע המיוחד בשיפאא' - ומעמיקים את הפגיעה, באתר צה"ל, 21 במרץ 2024, צפו בעדכון דובר צה"ל, באתר צה"ל, 21 במרץ 2024. ניר דבורי, ‏מול המחבלים, בתוך שיפא: תיעוד ההיתקלות של לוחמי השייטת בביה"ח, באתר ‏מאקו‏, 18 במרץ 2024. דקה אחר דקה: כך פשטו כוחותינו בשנית על שיפא וחיסלו עשרות מחבלים, ביניהם בכיר, סרטון בערוץ "עכשיו 14", באתר יוטיוב (אורך: 04:27), 18 במרץ 2024. יניב קובוביץ וג'קי חורי, חייל נהרג בפשיטת צה"ל על שיפא; הצבא הרג בכיר בביטחון הפנים של חמאס, באתר הארץ, 18 במרץ 2024 פשיטה מהירה, איתור אמצעי לחימה והיתקלויות פנים אל פנים: צק"ח 401 ממשיכים בפעילות המבצעית בביה"ח שיפאא', באתר צה"ל, 23 במרץ 2024 Israeli forces raid Gaza City's al-Shifa hospital, BBC, Joel Gunter & David Gritten, ‏18.03.24 הותר לפרסום: סמ"ר ליאור רביב מהנח"ל נפל בקרב ברצועה, באתר ‏מאקו‏, 24 במרץ 2024. Gaza's al-Shifa hospital in ruins after two-week Israeli raid, BBC, ‏2 באפריל 2024 (באנגלית) צה"ל: כ-200 מחבלים חוסלו במרחב בית החולים שיפא בעזה, באתר ynet, 28 במרץ 2024. שי לוי, ‏השתלטו על מחלקות שלמות, חשבו שצה"ל לא יפעל: הטעות של חמאס בשיפא, באתר ‏מאקו‏, 21 במרץ 2024. שי לוי, ‏הפעילות בשיפא: צה"ל והשב"כ חיסלו בכיר בביטחון הפנים של חמאס, באתר ‏מאקו‏, 18 במרץ 2024, צה"ל חיסל את ראש מנהלת ביטחון הפנים של חמאס, באתר "סרוגים", 18 במרץ 2024. יואב זיתון, ההסחה שצלחה, והמחבל שסיפר "הבנתי שמכאן אצא מת או שבוי": המצור על שיפא, באתר ynet, 19 במרץ 2024. דובר צה"ל: "המבצע בשיפא - הגדול ביותר מתחילת המלחמה", סרטון בערוץ "עכשיו 14", באתר יוטיוב (אורך: 06:13), 21 במרץ 2024. כיתור מלא בתוך 15 דקות: מעל 140 מחבלים חוסלו, 650 נעצרו - המבצע בשיפא נמשך, באתר ‏מאקו‏, 21 במרץ 2024. יואב זיתון, RPG ליד לשכת מנהל ביה"ח, 300 עצורים ועשרות מחוסלים: נמשכת הפעילות בשיפא, באתר ynet, 19 במרץ 2024. ניר דבורי, ‏המבצע שהפתיע את חמאס: המודיעין שבישראל לא חשבו שישיגו, באתר ‏מאקו‏, 20 במרץ 2024. המפקד מהשייטת על המבצע בשיפא: אמל"ח רב הוסתר בין ציוד רפואי ובין חולים, באתר ערוץ 7, 25 במרץ 2024. תיעוד: צה"ל הכניס משאית סולר ומשאית סיוע לאזור בית החולים שיפא, באתר ערוץ 7, 20 במרץ 2024, תוך כדי המבצע: סיוע הומניטרי הוכנס לשיפא, באתר "סרוגים", 20 במרץ 2024. מתן וסרמן, ‏הרמטכ"ל רמז על זה: צה״ל לא האמין אבל הוא מצא אוצר בשיפא, באתר מעריב אונליין, 21 במרץ 2024. הפלסטינים: "צה"ל עוזב את בית החולים שיפא", באתר ynet, 1 באפריל 2024 יואב זיתון, עינב חלבי, בניינים שרופים, מאות עצורים ומחוסלים: הלוחמים עזבו את שיפא אחרי השלמת המבצע, באתר ynet, 1 באפריל 2024 דובר צה"ל: "חמאס, הרס והחריב את בית החולים שיפא", באתר מעריב אונליין, 1 באפריל 2024, עדכון דובר צה"ל - 01.04, ערב, סרטון בערוץ "עדכוני צה"ל", באתר יוטיוב (אורך: 05:06), 1 באפריל 2024. יומן המלחמה 20/03, באתר צה"ל, 20 במרץ 2024 נועם אמיר, ‏דובר צה"ל: אחד מעשרת בכירי חמאס – ראא'ד ת'אבת' – חוסל, בעיתון מקור ראשון, 28 במרץ 2024 חיסול מעל ל-140 מחבלים ומעצר בכירים בחמאס: צה"ל ושב"כ ממשיכים את המבצע המיוחד בשיפאא' - ומעמיקים את הפגיעה, באתר צה"ל, 21 במרץ 2024 עדכון דובר צה"ל, באתר צה"ל, 21 במרץ 2024 עדכון דובר צה"ל, באתר צה"ל, 26 במרץ 2024 ״יחידות של המודיעין הצבאי פעלו מביה"ח שיפאא׳. גם משרד הפנים, ועדות החירום והממשלה של חמאס״, באתר צה"ל, 3 באפריל 2024 עינב חלבי, דיווחים בעזה: בכיר הג'יהאד האיסלאמי חאלד אל-בטש נלכד בידי כוחות הביטחון, באתר ynet, 20 במרץ 2024 צה"ל, דובר הלשכה המדינית של הגא"פ בעזה מודה בחקירה של 504: "הארגון שיקר שרקטה ישראלית פגעה בבי"ח בתחילת המלחמה", באתר IDF, ‏8 באפריל 2024 מיכל בקשי, המבצע בשיפאא': אמל"ח הוסתר בין החולים והציוד הרפואי, באתר עכשיו 14, 25 במרץ 2024 "נכנעו בכירים חשובים שלא נחשוף את שמם": פרטים חדשים על הפעולה בשיפא, באתר מעריב אונליין, 21 במרץ 2024 דובר צה"ל: תפסנו בכירים משמעותיים בחמאס בשיפא, באתר ערוץ 7, 21 במרץ 2024 הרמטכ"ל בשיפאא׳: "המבצע הזה השיג את המטרה שלו - כמות גדולה של מחבלים עצורים ובכירים הרוגים", באתר צה"ל, 30 במרץ 2024 יואב זיתון ועינב חלבי, "טעות אנוש": בכיר חמאס צורף לקולאז' המחבלים העצורים בשיפא, באתר ynet, 22 במרץ 2024 ישראל במלחמה | הרמטכ"ל בשיפא: "מכוונים לבכירים", הגרי: "נהפוך כל אבן עד שנגיע לכל המחבלים", באתר כאן – תאגיד השידור הישראלי, 21 במרץ 2024 ציוץ של יואב זיתון ברשת החברתית אקס (טוויטר), 22 במרץ 2024 חמאס מודה: הפעולה בשיפאא- מכה מודיעינית קשה, באתר "סרוגים", 25 במרץ 2024 עלילות דם חדשות: צה"ל אונס נשים בשיפא; ישראל אחראית לפיגוע ברוסיה | צפו, באתר מעריב אונליין, 24 במרץ 2024 אונס נשים בשיפא? דובר צה"ל בערבית: "שקר ללא שום ביסוס" | צפו, באתר מעריב אונליין, 24 במרץ 2024 טוויסט מעניין בעלילת הדם הפלסטינית-קטרי על אונס נשים פלסטיניות בבית החולים שפאא העלילה השקרית נגד צה"ל: "המציאה אונס כדי לעורר להט", באתר ערוץ 7, 25 במרץ 2024, בכיר אל-ג'זירה לשעבר מודה: זה השקר שהרשת הפיצה נגד ישראל, באתר מעריב אונליין, 25 במרץ 2024.